Source: https://www.frbaschet.ro/stiri/stiri/decizii-ale-consiliului-director-din-data-de-22.05.2019-0
Timestamp: 2019-08-24 16:17:59+00:00
Document Index: 42437087

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

Decizii ale Consiliului Director din data de 22.05.2019
2019-05-28 07:33:08
Sedinta Consiliului Director al Federatiei Romane de Baschet, convocata pentru data de 22.05.2019, s-a desfasurat in Bucuresti, la sediul FRB, cu prezenta a 11 membri ai Consiliului Director iar juristul FRB, Doru Toma, directorul economic, Daniela Gradinaru, si presedintele CCAB, Adrian Voinescu, au participat in calitate de invitati.
In cadrul sedintei Consiliului Director al Federatiei Romane de Baschet din data de 22.05.2019 au fost aprobate si consemnate in procesul verbal urmatoarele decizii:
1. Dl. Horia Paun, presedintele FRB, prezinta noul format competitional al LNB, Masculin si Feminin, tinand cont de propunerile convenite in cadrul sedintelor cu presedintii cluburilor din LNB, Masculin si Feminin:
- Inscrierea in LNB si CR:
- masculin: au drept de inscriere cluburile care au participat in LNB masculin in sezonul 2018-2019, care s-au clasat pe locurile 1-16;
- feminin: au drept de inscriere cluburile care au participat in LNB feminin in sezonul 2018-2019, precum si alte cluburi afiliate la FRB care indeplinesc conditiile de eligibilitate. Cluburile afiliate provizoriu se pot inscrie si vor fi repartizate in ultima grupa , dar nu vor avea dreptul sa acceada in grupa 1-8 de play-off. Un club poate inscrie o singura echipa in LNB. Cluburile vor depune noul formular de inscriere si dosarul cu toate documentele necesare validarii inscrierii. Echipele care se inscriu in LNB au obligatia sa participe si in Cupa Romaniei, LNB 3x3, CR 3x3 si Supercupa.
Termen limita inscriere – 15 iunie (Masculin) si 15 iulie (Feminin).
Tragere la sorti LNB si CR: masculin, pe 29 iulie, la CEU18 Oradea; feminin, pe 07 august, la sediul FRB;
- Sistemul competitional:
- Masculin: LNBM se va desfasura cu 16 echipe (primele 16 locuri din clasamentul LNBM 2018-2019), care vor fi repartizate in 2 grupe de cate 8 echipe. Daca una sau mai multe echipe nu doresc sa participe, sau pierd dreptul de a participa in LNBM 2019-2020, locurile ramase libere vor fi completate de alte echipe, in ordinea clasamentului, daca indeplinesc conditiile de eligibilitate.
- in grupa A vor fi primele 8 echipe din LNBM, in grupa B vor fi echipele clasate pe locurile 9-16 din LNBM; echipele din grupa 17-21 vor avea dreptul sa se inscrie in Liga 1 impreuna cu alte echipe doritoare sau echipe satelit.
- faza 1: se joaca in grupa, dupa sistemul fiecare cu fiecare, tur-retur, 14 jocuri si se face clasamentul;
- faza 2: se formeaza 2 grupe de cate 6 echipe si o grupa de 4 echipe astfel: grupa “rosie” - locurile 1-6 din grupa A; grupa “galbena” - locurile 7-8 din grupa A + locurile 1-4 din grupa B; grupa “albastra” - locurile 5-8 din grupa B;
- se joaca din nou in grupa, dupa sistemul fiecare cu fiecare, tur-retur, 10 jocuri si se face clasamentul;
- faza 3: echipele din grupa ”rosie” plus primele 2 echipe din grupa “galbena” vor forma o noua grupa de 8 echipe, care va juca in sistem play-off; celelalte echipe vor forma alta grupa de 8 echipe si vor juca meciuri pentru stabilirea clasamentului final; In play-off 1-8: se vor juca 3 tururi (sistem 3/5; etapa dubla cu o zi pauza); locurile 5-8 vor juca tururi de 2/3 jocuri. Locurile 9-16 vor juca 3 tururi de 2/3 jocuri, iar echipele de pe locurile 15-16 vor juca la inceputul sezonului 2020-2021 un baraj cu primele 2 locuri din Liga 1, pentru a stabili echipele care vor intra pe locurile 15-16 in sezonul urmator.
- Feminin: in functie de numarul de echipe inscrise se vor forma 2 grupe sau o serie unica. Se reinfiinteaza Liga 1 feminin.
- Repartizarea echipelor pe grupele din prima faza se va face in functie de:
a). clasamentul din sezonul 2018-2019, din LNB;
b). indeplinirea conditiilor de validare: infrastructura; datorii fata de FRB; litigii cu jucatorii/antrenorii – decizii BAT; participarea in Liga Nationala de 3x3, sezonul 2019 si in CR 3x3 2018-2019; inscriere in cupele europene; nivelul profesional al antrenorilor; inscrierea echipelor de juniori in Campionatul National; plata taxei de participare /inscriere;
- Taxa inscriere: LNB, CR, LNB 3x3 si CR 3x3 masculin si feminin:
- Masculin: grupele A si B, 10.000 euro, (include inscrierea in LNBM, CRM, LNBM3x3 si CRM3x3, si taxele de viza si legitimatii pentru sportivi si oficiali)
- Feminin: grupa A, 10.000 euro, grupa B, 5.000 euro
Termen de plata a taxei de inscriere: 1 iulie 2019 (masculin) si 01 august (feminin).
- Taxa participare in LNB, CR, LNB3x3 si CR3x3 conform hotararii AG din 2013: va cuprinde taxa de inscriere in cele 4 competitii (inclusiv taxele de vize si legitimari), taxa video (unde e cazul), baremul pentru teren al oficialilor pentru faza 1 si faza 2 a LNB si 2 jocuri din CR.
- Masculin: grupa A si grupa B, Transa 1 (faza 1 si faza 2): 19.520 euro; Transa 2 (faza finala): maxim 6120 euro; Plata Transei 1 se va face pana in data de 01 iulie 2019;
- Feminin: grupa A, Transa 1: 14.500 euro; Transa 2, faza finala, maxim 2.250 euro; grupa B, Transa 1: 7.900 euro; Transa 2, faza finala, maxim 1215 euro. Echipele feminine au inclusa si taxa video (1000 euro). Plata transei 1 se va face pana la 01 august 2019.
- Datorii catre FRB: cei care nu isi achita integral datoriile catre FRB vor fi repartizati direct in ultima grupa B masculin sau Grupa B feminin;
- Infrastructura: echipele din grupa A si B trebuie sa joace in sali omologate cu dimensiuni regulamentare, sa aiba 2 tabele de scor, tabele de 24 de secunde deasupra panourilor, cu resetare la 14 secunde, sa aiba perimetru luminos cu leduri pe panouri, suprafata sa fie din parchet, sa indeplineasca normele de securitate, capacitatea sa fie mai mare de 400 de locuri (300 locuri grupa B), sonorizare, internet prin cablu, kituri inregistrare video.
- Litigii salariale cu jucatorii/antrenorii/agentii sau decizii BAT: sanctiunile se vor stabili in urma consultarilor cu FIBA, urmarindu-se prevenirea sanctiunilor, limitarea sumelor datorate, determinarea cluburilor sa-si achite datoriile.
Masculin: sa aiba 2 echipe de juniori inscrise in Campionatul National U13 - U18.
Feminin: sa aiba 1 echipa de juniori inscrisa in Campionatul National U13 - U18;
Echipele de juniori pot fi proprii sau in colaborare. Daca nu participa in Campionatul National de juniori sau se va rupe colaborarea: sanctiune – depunctare cu 5 puncte in LNB, sezonul curent.
– Participare in Liga Nationala de Baschet 3x3 si Cupa Romaniei 3x3, editia 2019-2020, masculin si feminin:
Neparticiparea sau retragerea din LNB3x3 si CR3x3 se sanctioneaza conform Regulamentului Specific de 3x3.
- Inscriere in cupele europene:
Masculin: daca echipele din LNB nu se inscriu in sezonul 2019-2020 – amenda conform RGOC; se pot inscrie in BCL campioana si vicecampioana LNBM iar in FIBA Europe Cup castigatoarea Cupei Romaniei si locul 3 din LNBM.
Feminin: echipa campioana LNBF este obligata sa se inscrie intr-o cupa europeana organizata de FIBA (ELW sau ECW), sanctiune conform RGOC.
- Perioada de transfer: Masculin: 05 august- 72 ore inainte de primul joc din LNBM; sunt permise 6 inlocuiri de jucatori straini sau romani pana la 29 februarie 2020; in perioada 01-31 martie 2020 echipele mai au dreptul la un transfer prin care sa inlocuiasca un jucator foarte grav accidentat, cu aprobarea Comitetului Executiv.
-Feminin: 10 august – 72 ore inainte de primul joc din LNBF; sunt permise 6 inlocuiri pana in 29 februarie 2020; in perioada 01-31 martie 2020 echipele mai au dreptul la un transfer prin care sa inlocuiasca un jucator foarte grav accidentat, cu aprobarea Comitetului Executiv.
Masculin: 1.500 euro (pentru straini); 550 lei (pentru romani);
Feminin: 750 euro (pentru straini); 550 lei (pentru romance);
- Taxa formare juniori (platita in fiecare an cluburilor formatoare, prin FRB, pentru fiecare jucator nascut 2000 sau mai tanar, pana la varsta de 25 de ani): 2.000 de euro pe an de jucator in grupa A; 1.500 de euro pe an de jucator pentru cei din grupa B; 750 de euro pe an de jucator pentru cei din grupa C. Sunt aceleasi sume la Masculin si Feminin. FRB va directiona banii catre cluburile formatoare conform unei proceduri stabilite de CC Antrenori, retinand un comision de 10%. Jucatorul tanar primeste drept de joc numai dupa achitarea taxei de formare.
- Lista jucatorilor cu drept de joc: va fi de maximum 18 jucatori (L18, fosta L15);
- Jucatorii straini:
- Masculin: in grupele A, B, rosie, galbena si albastra, echipele, cu exceptia celor care participa in cupe europene (Euroleague, BCL, FIBA Europe Cup), au dreptul sa aiba in lotul largit si sa inregistreze pe foaia de arbitaj maximum 6 straini;
- Feminin: echipele din grupa A, cu exceptia celor care participa in cupe europene FIBA, au dreptul sa aiba in lotul largit si sa inregistreze pe foaia de arbitaj maxim 5 straine (dintre cele 5 straine, maximum 2 non-europene). Echipele din cupele europene au dreptul sa aduca in plus doar jucatoare europene. In grupa B au dreptul la maximum 3 straine, dintre care cel mult una non-europeana; Statutul jucatoarelor europene/non-europene in LNB si Cupa Romaniei se va stabili in functie de pasaportul prezentat in dosarul de transfer.
- Regula romanilor:
Masculin: cel putin un jucator roman prezent in permanenta pe teren, dar in SF 1 si SF 2 acesta sa fie sub 23 de ani; regula valabila pentru grupele A, B, rosie, galbena si albastru, 1-8 si 9-16, si CR;
Feminin: cel putin doua jucatoare romance prezente in permanenta pe teren, dar cel putin o jucatoare U23 trebuie sa joace tot meciul; regula este valabila pentru toate grupele LNBF si CR;
- Barem arbitraj si comisar: Masculin, grupele A si B, respectiv rosie, galbena albastru, 1-8 si 9-16, baremul brut se majoreaza cu 50% – se achita prin taxa de participare; Feminin, in grupa A, Rosie si 1-8 baremurile vor fi cele din sezonul 2018-2019. In grupa B, Galbena si 9-12 baremul de arbitraj de 167 brut lei de arbitru si 125 lei brut pentru comisar se vor achita prin taxa de participare.
Pentru ceilalti oficiali si asistenta medicala, LNBM si LNBF, raman aceleasi baremuri din sezonul 2018-2019.
- Statistica/inregistrare video (contract FRB): obligatoriu pentru toate echipele din toate grupele, masculin si feminin;
- Punctele in grupa:
- In grupa „rosie” se intra cu toate punctele acumulate in grupa A;
- Pentru celelalte grupe, unde sunt echipe care provin din grupe diferite se vor stabili coeficienti. In situatia cand intr-o grupa din faza 2 sunt aceleasi echipe din faza precedenta, se intra cu punctele acumulate in faza 1.
- Retragere din competitie:
- retragere inainte de inceperea competiei - se completeaza grupa de 8 (6) cu urmatoarea echipa; sanctiuni: amenda 5.000 euro + se pierde taxa de participare;
- retragere in timpul competitiei - se joaca mai departe grupa in 7 (5) echipe, se aplica RGOC; in faza 2, se completeaza grupele cu urmatoarele echipe din celelalte grupe; sanctiuni: amenda 10.000 euro + se pierde taxa de participare + se pierd drepturile TV;
- Modalitate de distribuire in grupe in faza superioara:
- in faza 2 – trecerea intr-o grupa cu standarde superioare – echipa trebuie sa indeplineasca conditiile grupei respective ca infrastructura si daca doreste ca numar jucatori straini (transfer);
- trecerea intr-o grupa cu standarde inferioare – echipa ramane cu aceeasi infrastructura dar va juca cu un numar mai mic de jucatori straini, conform reglementarilor grupei; se conformeaza regulii romanului din grupa respectiva;
- Tragerea la sorti – masculin: va avea loc pe 29 iulie, la Campionatul European U18, M, de la Oradea;
- feminin: va avea loc pe 07 august, Bucuresti, sediul FRB.
LNB: se va trage la sorti pe grupele A, B;
CR Masculin: 3 tururi si Final 4; locurile 5-8 din LNBM stau primul tur si joaca din turul 2; locurile 1-4 din LNBM stau primele 2 tururi si joaca din turul 3;
CR Feminin: 2 tururi si Final 4; locurile 1-2 din LNBF nu joaca si intra in turul 2 ;
In Cupa Romaniei se joaca dupa aceleasi reguli ca in LNB (referitor la numarul de straini si regula romanilor), corespunzator grupei din care face parte echipa.
- Calendar competitional:
LNB Masculin: va incepe in 05 octombrie si se termina in 02-10 iunie;
LNB Feminin: va incepe pe 09 octombrie si se termina in 31 mai-02 iunie;
Cupa Romaniei, Masculin va incepe in 25 si 28 septembrie, cu Turul 1, iar Final 4 va avea loc in perioada 08-09 februarie;
Cupa Romaniei, Feminin, Turul 1, 25 si 28 septembrie si Final 4, in perioada15-16 februarie.
Aceste propuneri au fost aprobate si votate punctual, cu unanimitate sau cu majoritate de voturi.
2. Reprezentantii CSM Targoviste si-au prezentat punctul de vedere in cazurile Dikeoulakos si Matic. Juristul FRB, dl. Doru Toma, face un scurt istoric, prezentand toata documentatia adunata in ultimii ani in cazurile CSM Targoviste si SCM Timisoara. Se prezinta si ultima adresa trimisa de FIBA, in care FRB este somata, si se citeste si punctul de vedere al SCM Timisoara. Se propune ca, in cazul in care pina la data inscrierii in LNBM (15 iunie) si in LNBF (15 iulie), cele doua cluburi nu rezolva plata sanctiunilor BAT, acestea sa nu se poata inscrie in sezonul 2019-2020. Se extinde discutia si fata de Phoenix CSM Galati, care a acumulat datorii istorice fata de FRB.
In cazul CSM Targoviste – 10 voturi pentru si 1 vot abtinere (daca nu se rezolva sanctiunile BAT, CSM Targoviste nu poate participa in nici o competitie nationala de seniori, sezonul 2019-2020)
In cazul SCM Timisoara – unanimitate de voturi pentru (daca nu se rezolva sanctiunile BAT, SCM Timisoara nu poate participa in nici o competitie nationala de seniori, sezonul 2019-2020)
In cazul Phoenix CSM Galati - unanimitate de voturi pentru (daca nu achita datoriile istorice fata de FRB, Phoenix CSM Galati nu poate participa in nici o competitie nationala de seniori, sezonul 2019-2020)
3. Se aproba cu unanimitate de voturi afilierea provizorie a urmatoarelor 7 structuri sportive:
- Asociatia Clubul Sportiv Phoenix Suceava
- Asociatia Baschet Club Evolution Bucuresti
- Clubul Sportiv Universitar Constantin Brancusi Tg. Jiu
- Asociatia Baschet Club Play Bucuresti
- Asociatia Club Sportiv Sega Baschet Bucuresti
- Asociatia Baschet Club Rising Star Popesti Leordeni
- Asociatia Club Sportiv Court Performers Paulesti
4. Informarea Consiliului Director despre decizia Comitetului Executiv FRB din data de 16.04.2019
5. Se aproba cu unanimitate de voturi:
Liga Nationala de Baschet 3x3 (feminin si masculin) – se desfasura in perioada 1 iunie - 4 august 2019, cu respectarea Regulamentelor Specifice. (participare obligatorie in 4 turnee + Turneul Semifinal si Turneul Final pentru LNBM 3x3; participare obligatorie in 7 turnee + Turneul Semifinal si Turneul Final pentru LNBF 3x3).
Solicitarile de participare si din partea altor echipe, respectiv CSU Pitesti, Sportul Studentesc, Stiinta Bucuresti.
Cupa Romaniei 3x3 (feminin), editia 2019 – se desfasoara sub forma de turnee, in perioada 17 august - 29 octombrie 2019. Cu precizarea ca Turneul Semifinal si Turneul Final va avea loc in 28-29 octombrie 2019.
Totodata, echipele care au sportive la nationala feminina de 3x3 a Romaniei vor putea efectua si alte transferuri (in afara perioadei) pentru a-si completa echipele si astfel sa poata participa in circuitul national de 3x3. Idem si pentru masculin.
6. Se respinge solicitarea CS Tiger&Lions Cluj-Napoca de a participa la Festivalul National de Baby si Minibaschet, Costinesti 2019 – nu a finalizat procedura de afiliere la FRB.
7. Se constata o eroare materiala produsa la procedura de dezafiliere fata de Liceul Teoretic Lucian Blaga Reghin (are activitate in CN de juniori si functioneaza pe acelasi CIS cu CSS Alexandru Ceausianu Reghin).
8. Se aproba cu unanimitate de voturi ca data meciului 3 (daca e nevoie) din cadrul finalei mici LNBM sa fie modificata pentru 4 iunie 2019, din cauza faptului ca Sala Polivalenta din Cluj este ocupata de o competitie europeana de judo pina in 2 iunie 2019, data initiala.
9. Se aproba cu unanimitate de voturi propunerea dl. Fometescu: daca se constata ca protocolul de colaborare intre doua entitati sportive nu a fost depus si nici nu este inregistrat la FRB, atunci taxa de formare va fi platita doar cluburilor formatoare, conform istoricului jucatorului in cauza.
10. Se aproba cu unanimitate de voturi materialul prezentat de dl. Fometescu referitor la obtinerea licentei de antrenor de baschet (C, B, AA, A).
11. Se aproba cu unanimitate de voturi modificarile prezentate de dl. Doru Toma pentru Regulamentul de Disciplina.